Veikko Kyander

Veikko Kaarlo Ernesti Kyander (23. syyskuuta 1885 Pieksämäki – 6. kesäkuuta 1971 Helsinki) oli suomalainen arkkitehti. 

Kyander valmistui diplomiarkkitehdiksi vuonna 1918. Hän työskenteli Turun teknillisessä oppilaitoksessa vuosina 1925–1933, Oulun Teknillisessä koulussa 1933–1944 sekä Kauppa- ja teollisuusministeriössä vuodesta 1944. 

Kyanderin suunnittelemia ovat Oulun diakonissalaitoksen sairaala (1936) Oulussa ja sen myöhempi laajennus. Tammelaan Lounais-Hämeessä Kyander suunnitteli vuonna 1948 valmistuneen kotiseututalo Lounais-Hämeen pirtin Suujärven rannalla Saaren kansanpuistossa ja Tammelan kirkon eteen vuonna 1932 pystytetyn Hakkapeliittapatsaan.

Lähteet

Suomalaiset arkkitehdit
Vuonna 1885 syntyneet
Vuonna 1971 kuolleet